CELEX: 62020TN0234
Language: sl
Date: 2020-04-29 00:00:00
Title: Zadeva T-234/20: Tožba, vložena 29. aprila 2020 – HB/EIB

29.6.2020   
            
            
               SL
            
            
               Uradni list Evropske unije
            
            
               C 215/43
            
         
      Tožba, vložena 29. aprila 2020 – HB/EIB
      (Zadeva T-234/20)
      (2020/C 215/55)
      Jezik postopka: angleščina
      
         Stranki
      
      
         Tožeča stranka: HB (zastopnik: C. Bernard-Glanz, odvetnik)
      
         Tožena stranka: Evropska investicijska banka
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  razglasi ničnost (i) ocenjevalnega poročila za leto 2017 in (ii) sklepa odbora za pritožbe o zavrnitvi pritožbe tožeče stranke zoper njeno ocenjevalno poročilo za leto 2017;
               
            
                  —
               
               
                  toženi stranki naloži plačilo 50 000 EUR kot odškodnino za zamujeno priložnost, skupaj z zakonskimi obrestmi od izreka sodbe do celotnega plačila;
               
            
                  —
               
               
                  toženi stranki naloži plačilo stroškov.
               
            
         Tožbeni razlogi in bistvene trditve
      
      Tožeča stranka v utemeljitev predloga za razglasitev ničnosti ocenjevalnega poročila navaja dva tožbena razloga.
      
                  1.
               
               
                  Prvi tožbeni razlog: kršitev načela dobrega upravljanja in pravice do zaupnosti v delu, v katerem je oseba X s komentiranjem domnevnega neprimernega vedenja tožeče stranke v razmerju do člana višjega vodstva iz junija 2017 v oceni uspešnosti kršila načelo dobrega upravljanja in pravico tožeče stranke do zaupnosti.
               
            
                  2.
               
               
                  Drugi tožbeni razlog: očitna napaka pri presoji in zloraba pooblastil, ker tožeča stranka trdi, da jo je oseba X v ocenjevalnem obdobju nadlegovala, zaradi česar (i) oseba X ni bila tako objektivna, da bi lahko presodila njeno uspešnost, in je zato pri komentarjih in ocenah storila očitne napake, ter (ii) je bilo ocenjevalno poročilo sprejeto zato, da bi se škodilo tožeči stranki, zaradi česar so bila s tem zlorabljena pooblastila.
               
            Tožeča stranka v utemeljitev predloga za razveljavitev ničnosti sklepa odbora za pritožbe navaja dva nadaljnja tožbena razloga.
      
                  1.
               
               
                  Prvi tožbeni razlog: postopkovne nepravilnosti v delu, v katerem je odbor za pritožbe storil postopkovne nepravilnosti (nepravilna obvestitev o zaslišanju, nepravilno sprejetje sklepa in contumaciam), brez katerih bi lahko bil rezultat postopka drugačen.
               
            
                  2.
               
               
                  Drugi tožbeni razlog: kršitev pravice do izjave v delu, v katerem tožeča stranka zaradi storjenih postopkovnih nepravilnosti ni bila prisotna na zaslišanju odbora za pritožbe in zato ni bila zaslišana.
               
            Tožeča stranka v utemeljitev predloga glede odškodnine navaja, da je tožena stranka tožeči stranki s tem, da je nezakonito zavrnila njeno prošnjo za poravnavo, odvzela možnost sporazumne rešitve zadeve in izogiba postopka pred Splošnim sodiščem.